**«Ақтөбе облысының білім басқармасы**

**Байғанин ауданының білім бөлімі»**

**мемлекеттік мекемесінің**

 **«Баршақұм орта мектебі» коммуналдық мемлекеттік мекемесі**

**«Ақтөбе облысының білім басқармасы**

**Байғанин ауданының білім бөлімі» мемлекеттік мекемесінің**

 **«Баршақұм орта мектебі» коммуналдық мемлекеттік мекемесінде жүргізілген өзін-өзі бағалаудың қорытындысы туралы**

**Анықтама**

**2021-2022 оқу жылы**

**Баршақұм орта мектебінің мектепішілік өзін-өзі бағалау қорытындысы туралы**

**АНЫҚТАМА**

«Қазақстан Республикасы Білім және ғылым министрлігінің Білім және ғылым саласында сапаны қамтамасыз ету комитеті төрағасының 2021 жылғы 10 қыркүйектегі №700 бұйрығын басшылыққа ала отырып, 2022 жылдың 09 қараша – 09 желтоқсан аралығында мектепішілік өзін-өзі бағалау жұмыстары өткізілді.

Мектепішілік өзін-өзі аттестациялауды ұйымдастыруға және өткізуге байланысты төмендегідей комиссия құрамы бекітілді.

1. Тажибаев Кайыргали - комиссия төрағасы, мектеп директоры

2. Шакен Гүлжиян Сибагатқызы – комиссия төрағасының орынбасары, директордың оқу ісі жөніндегі орынбасары

3.Мейрман Тәттігүл Машырыққызы- комиссия төрағасының орынбасары, директордың тәрбие ісі жөніндегі орынбасары

4. Самарбаева Бакытжамал Мартбаевна - қазақ тілі мен әдебиеті пәні мұғалімі, педагог-зерттеуші

5. Даулыбай Әлия Кесікбайқызы – математика пәні мұғалімі, педагог-зерттеуші.

Комиссия мүшелері мектептің білім беру қызметінің сапасы мен нәтижесін тексеруде, зерттеуде келесідей бөлімдер қамтылды.

1. Білім беру ұйымының жылдық жұмыс жоспарының болуы және МЖМБС талаптарында айқындалған жалпы орта білім берудің базалық құндылықтарына, мақсаттары мен міндеттеріне сәйкестігі, педагог және оқытушы кадрлармен жасақталуы;

2. Білім беру ұйымының басшысымен бекітілген жұмыс оқу жоспары мен сабақтар кестелерінің болуы; мектепке дейінгі тәрбие мен оқытудың, бастауыш, негізгі орта және жалпы орта білім берудің үлгілік оқу жоспарларының МЖМБС талаптарына сәйкестігі; жалпы білім беретін пәндер бойынша үлгілік оқу бағдарламаларына сәйкес жүзеге асырылатын инвариантты компонент пәндерінің, вариативтік компоненттің факультативтері мен таңдау курстарын іске асырылуы;

3. Білім алушылардың жалпыадамзаттық құндылықтарды дарытуға бағытталған тәрбие жұмысының іске асырылуы.

4. Ерекше білім беру қажеттілігі бар білім алушылардың ерекшеліктерін және жеке мүмкіндіктерін ескере отырып оқыту процесін ұйымдастыру.

5. "Өмір қауіпсіздігінің негіздері" міндетті оқу курсын зерделеу.

6. "Жолда жүру ережелері" міндетті оқу курсын іске асыру.

7. Жалпы білім беру ұйымы бойынша материалдық-техникалық қамтамасыз етуі, компьтерлердің, оқу зертханаларының, оқу пәндері кабинеттерінің, техникалық оқу құралдарының болуы, кітапхана қоры, тамақтану обьектісінің болуы, медициналық қызметтің болуы.

1. **Білім беру ұйымының жылдық жұмыс жоспарының болуы және МЖМБС талаптарында айқындалған жалпы орта білім берудің базалық құндылықтарына, мақсаттары мен міндеттеріне сәйкестігі**.

«Баршақұм орта мектебі» коммуналдық мемлекеттік мекемесі 1981 жылы салынған.

Жалпы орта білім беретін мектеп 1 қабатты.

Жобалық сыйымдылығы - 120 орындық.

Мекеме ғимаратының түрі: типтік.

Жалпы көлемі: 580 ш.м.

Меншік түрі: Мемлекеттік коммуналдық кәсіпорын

Мекен жайы: Ақтөбе облысы Байғанин ауданы Сартоғай ауылдық округі. Баршақұм ауылы. Жағалау-7.

Телефон: +7 (713 59 40 5-80)

E-mail: Barshakum\_580 @mail.ru

Оқу тілі: қазақ тілі

 Мектеп директоры Тажибаев Кайыргали Ақтөбе облысының білім басқармасы Байғанин ауданының білім бөлімі басшысының 2013 жылдың 28 тамыздағы № 32 бұйрығымен Баршақұм орта мектебінің басшысы қызметіне тағайындалды.

Мектеп мемлекеттік аттестаттаудан 2017 жылы өтті. Білім және ғылым саласындағы бақылау комитеті Ақтөбе облысының білім саласындағы бақылау департаменті.

«Білім туралы» 2007 жылғы 27 шілдедегі ҚР Заңының 5-бабының 34-1 тармақшасы негізінде «Педагог мәртебесі туралы» 2019 жылғы 27 желтоқсандағы ҚР Заңының 5-баб 3 тармағына және 16-бабының 1- тармағына сәйкес ҚР Білім және ғылым министірінің 2020 жылғы 11 мамырындағы «Педагогикалық әдеп қағидаларын бекіту туралы» №192 бұйрығын орындау мақсатында мектепте педагогикалық әдеп жөніндегі кеңес құрамы мектеп директорының 2021 жылғы 21 қаңтарда №207 бұйрығымен 3 жылға құрылды. Кеңес құрамы 7 адамнан тұрады.

**Мектептің негізгі мақсаты**: Оқу-тәрбие үрдісіне жаңаша мазмұн беру арқылы ізденімпаз, дүниетанымы жоғары, шығармашылық қабілеті дамыған жеке тұлға қалыптастыру.

Баршақұм орта мектебінде 21 педагог, 16 техникалық қызметкер жұмыс жасайды. 1 директор, 1 оқу ісі орынбасары, 1 тәрбие ісі жөніндегі орынбасары,1 психолог, 1 кітапханашы, 1 ісжүргізуші бар. Жоғары білімді педагогтар саны – 21, арнаулы орта – 2 жоғары білімді -19. Біліктілік санаты бойынша «педагог-зерттеуші» –8 , педагог –сарапшы – 3, педагог – модератор – 4, педагог-6.

«Баршақұм орта мектебі» КММ 2021-2022 оқу жылына арналған оқу-жұмыс жоспары «Білім берудің барлық деңгейінің мемлекеттік жалпыға міндетті білім беру стандарттарын бекіту туралы» Қазақстан Республикасы Білім және ғылым министрінің 2018 жылғы 31 қазандағы № 604 бұйрығы; Қазақстан Республикасы Білім және ғылым министрінің 2018 жылғы 10 қазандағы № 557 бұйрығымен бекітілген Қазақстан Республикасында мектепке дейінгі тәрбие мен оқытудың үлгілік оқу жоспарын бекіту туралы,Қазақстан Республикасы Білім және ғылым министрінің 2017 жылғы 27 қарашадағы № 596 бұйрығына (өзгерістер мен толықтырулар) енгізу туралы бұйрығымен бекітілген оқу жоспарымен,типтик оқу бағдарламалары 21.09.2018 ж №477бұйрық және Қазақстан Республикасы Білім және Ғылым министрінің 2020 жылғы 12 мамырдағы №195 бұйрығы; Қазақстан Республикасы Білім және ғылым министрінің 2012 жылғы 8 қарашадағы № 500 бұйрығымен бекітілген, (2021 жылғы 25 наурыздағы №125 бұйрығымен енгізілген өзгерістер мен толықтыруларымен) ҚР Білім және ғылым министрлігінің 2021 жылғы 20 тамыздағы №415 бұйрығының 6-қосымшасымен ,ҚР Білім және ғылым министрлігінің 2012 жылғы 8 қарашадағы №500 бұйрығының 6-қосымшасымен бекітілген негізгі орта білім берудің жалпы білім беретін пәндерініңоқу бағдарламалары бойынша жасалған және мектеп директорының, аудандық білім бөлімінің келісімімен бекітілген. Жұмыс жоспарына сай 2021-2022 оқу жылына мектеп кәсіподақ,ата-аналар комитетінің келісімен мектеп директоры бекіткен сабақ кестесі бар. Сабақ кестесі оқу жылының оқу жоспар түрлерін басшылыққа ала отырып, жасалған.Сабақ кестесін құруда мектеп әкімшілігі әрбір сыныптағы пәндер бойынша оқу сағаттарының нормаларын, мектептің материалдық-техникалық базасы мен кадр ресурстарын ескерілген.

Білім алушылардың бір күндік және апта ішіндегі ой еңбегінің жұмысқа қабілеттілігі динамикасын ескеру және ҚР ДСМ 2021 жылғы 5 тамыздағы № ҚР ДСМ-76 бұйрығы «Білім беру объектілеріне қойылатын санитариялық-эпидемиологиялық талаптар» Санитариялық қағидаларының 4-қосымшасына сәйкес пәндерді қиындығына қарай саралау кестесін пайдаланған. Үзілістерде таза ауаны кіргізіп, кабинеттерде ылғалды тазалық жүргізіледі. Ауысымдар арасында ылғалды жинау және желдету үшін ұзақтығы кемінде 30 минут үзіліс көзделген. Бірінші аусымдағы сабақ 8.00-ден 13.15-ке дейін өткізіледі. Екінші ауысым сабағы сағат 14.00-ден 19.15-те бітеді.

2021 жылғы 31 тамызда өткізілген №1 Педагогикалық Кеңес шешімі негізінде оқу жоспары мен сабақ кестелері бекітілді.

2021-2022 оқу жылында «Баршақұм орта мектебі» коммуналдық мемлекеттік мекемесіндегі оқу-тәрбие процесі мемлекеттік тілде жүргізілді.

2021-2022 оқу жылында «Баршақұм орта мектебі» КММ-нде 1-4- класта -21 оқушы, 5-9 класта –26 оқушы, 10-11-класта-5 оқушы қазақ тілінде білім алады. Барлығы -52 оқушы. Даярлық кластарында 1 класс-комплектісі-6 тәрбиеленуші; мектеп жанындағы шағын орталықта – 8 тәрбиеленуші бар. .

|  |  |
| --- | --- |
| **Сыныптар реттілігі** | **Оқушы саны** |
| Шағын орталық | 8 |
| МАД  | 6 |
| 1 сынып  | 4 |
| 2сынып  | 5 |
| 3сынып  | 7 |
| 4 сынып  | 5 |
| 5 сынып  | 4 |
| 6 сынып  | 5 |
| 7 сынып  | 6 |
| 8 сынып  | 6 |
| 9 сынып  | 5 |
| 10 сынып  | 2 |
| 11 сынып  | 3 |
| **Барлығы** | **52** |

Жалпы білім беретін пәндер бойынша үлгілік оқу бағдарламаларына сәйкес әр сыныптард инварианттық және вариативтік компонент оқу жүктемелері төменде келтірілген:

Мектепалды даярлық сыныптарында – 20 сағат; 1 сыныптарда – 22,5 сағат; 2 сыныптарда – 24 сағат; 3 және 4 сыныптарда -27 сағат; 5,6 сыныптарда – 31 сағат; 7 сыныптарда – 34 сағат; 8 сыныптарда – 35 сағат; 9 сыныптарда – 36 сағат; 10 және 11 сыныптарда 37 сағат оқу жүктемесі бар.

Вариативтік компонент мектепке дейінгі тәрбие мен оқытуда - 3 сағат; бастауышта білім берудің вариативтік компоненті – 3 сағат; негізгі орта білім беру бойынша 5-9-сыныптар – 10 сағат; жалпы білім беру бойынша – 8 сағат оқытылды.

1. **Білім алушылардың жалпыадамзаттық құндылықтарды дарытуға бағытталған тәрбие жұмысының іске асырылуы.**

 Мектепте білім алушылардың таным мәселелерін шешеуге және субъективті жаңа білімді меңгеруге, ұлттық дәстүрлерді, мәдениетті зерделеуге және жалпы адамзаттық құндылықтарды дарытуға бағытталған жұмыстар 2021-2022 оқу жылдарына арналған мектепішілік тәрбие жұмысының жоспарына сай жүйелі түрде өткізілуде. 8 бағыт бойынша құрылған жоспар бойынша тәрбиелік шаралар өткізіліп, клубтар жұмыс жасауда. 2021-2022 оқу жылдарына ҚР БҒМ Жалпы білім беру ұйымдарында оқушыларды тәрбиелеу тұжырымдамасы негізінде тәрбие жұмыстарының жоспары бекітілген.

- ТӘРБИЕНІҢ ТҰЖЫРЫМДАМАЛЫҚ НЕГІЗДЕРІ (Қазақстан Республикасы Білім және ғылым министрінің 2015 жылдың «22» сәуірдегі № 227 бұйрығы)

 - Ақтөбе облысында тәрбие жұмыстарының 2013-2020 жылдарға арналған БАҒЫТ – БАҒДАРЛАМАСЫ (Ақтөбе облысының білім басқармасы № 712 бұйрық 10.09.2012 ж)

- Ақтөбе облысының білім басқармасы № 733 бұйрық 01.09.2015 ж.және Ы.Алтынсарин ҰБО ұсынған әдістемелік нұсқаулықта берілген ережелерге сәйкес құрылып,бекітілді.

Тәрбие жұмысының мақсаты: оқушылардың адами құндылықтарын, интелектуалдық қабілеттерін, рухани және физикалық қабілеттерін дамыту. Оқушыларды Отан сүйгіштікке, патриоттылыққа баули отыра салт-дәстүрлер мен мемлекеттік рәміздерді қастерлеп қоғамға пайдалы азаматтар мен азаматшаларды тәрбиелеу.

 Тәрбие жұмысының оқу жылына арналған жоспары оқушылардың жеке ерекшеліктері мен мектеп дәстүріне сай, күнтізбеклік мерекелерді қамтып жоспарланды.

Мектепте тәрбие ісі жөніңдегі орынбасары Т. Мейрман қызмет жасайды. Тәрбие үдерісі - бұл тұлғаның тәрбиелік деңгейі, ол оқушының қоршаған әлеуметтік ортамен және жалпы қоғаммен әрекеттестікке дайындығымен сипатталады. Осы дайындықты анықтау және айқындау үшін диагностика-оқушының даму үдерісі мен нәтижелеріне талдау жүргіземіз. Ұрпағымызды парасатты да білікті, мәдениетті де білімді етіп тәрбиелеу мақсатында сынып жетекшілер оқушының тәрбиелік деңгейін бақылайды. Мектепте 1-11 сынып аралығында 8 сынып комплектісі бар, барлығы 52 оқушы оқиды. Тәрбие жұмысын тиімділікпен ұйымдастыру мақсатында мектепте сынып жетекшілерінің әдістемелік бірлестігі жұмыс істейді. Сынып жетекшілердің барлығы жоғары білімді, бірлестік бекітілген жоспар бойынша жұмыстар атқарды. Жыл бойы өткізілген педагогикалық кеңестерде төмендегідей тәрбие жұмысының тақырыптары қозғалды.

1. Тәрбие жұмысын жоспарлау;

2. Жасөспірімдер арасында ұшырасатын суицид көріністерінің алдын алу;

3. Тәрбие жұмыстарының тиімділігін арттырудағы ата-аналар жиналысының рөлі;

4. Жалпыға құқықтық білім беру жұмысы;

5. Жазғы жұмыс және демалысты ұйымдастыру.

«Жас Ұлан», «Жас Қыран» балалар ұйымында 38 оқушы бар. Жоспарланған іс-шаралар мен қоғамдық іс-шараларға белсене араласады.

Оқушыларды рухани-адамгершілікке, әдептілікке тәрбиелеу, айналасына құрметпен қарауға, жаман әдеттерден бойын аулақ ұстауға, жат ағымдардың теріс пиғылдарын түсіндіру арқылы отанға деген патриоттық сезімін ояту, елін, жерін сүюге тәрбиелеу мақсатында ақпараттық – түсіндіру тобының жоспары құрылып, бекітілген жоспарға сай іс-шаралар өткізілді.

Құқықбұзушылық пен заң бұзушылықты алдын-алу мақсатында Құқықбұзушылықты алдын-алу жоспары құрылды. Жыл бойы тақырыпқа сай іс-шаралар ұйымдастырылды.

 Жасөспірімдер арасындағы қылмыстың және құқық бұзушылықтың алдын алу іс-шаралар бойынша ІІБ-мен бірге жасалған жоспары құрылған. Ата-аналар жиналысының күн тәртібінде «Кәмелетке толмағандар арасындағы құқықбұзушылық (бопсалаушылық, ұрлық, тонау) қылмыстарының алдын-алу», «Құқықбұзушылықтар мен діни экстремизмнің алдын-алу»тақырыптарында мәселелер қойылып, ата-аналарға түсінік жұмыстары жүргізілді.Тоқсан сайын оқушылардың каникул кезіндегі қауіпсіздіктері ескертіліп, қол қойғызып алынады. 2021-2022 оқу жылында қылмыс пен құқықбұзушылықты алдын-алу мақсатында «Қадағалау», «Түнгі ауылдың балалары» рейдтері жүйелі түрде жүргізілді.

 Сонымен қатар жасөспірімдер арасындағы құқық бұзушылықтың алдын алу мақсатында Сенім жәшігі орнатылған. Сенім телефон номері 871359405-80. Мектептің инста парақшасына да жарияланды. Сенім жәшігіне жауапты мектеп психологы Кулбаракова Асылгул Есенгалиевна болып бекітілді.

Оқушылардың бос уақытын тиімді пайдалану мақсатында мектепте спорттық секциялар мен үйірмелер ұйымдастырылды. Спорттық секциялар төменгі түрлер бойынша өткізілді.

 Бастауыш сыныптар мен орта буын оқушылары жеңіл атлетика, жоғары сынып оқушыларымен волейбол, қазақша күрес секциялары өткізіледі. Оқушылар аталған спорт түрлерінен жарыстарға қатысып, жүлделі орындарға ие болды. Сонымен қатар, «Шебер қолдар», «Қылқалам», «Цифрлық сауаттылық», үйірмелері жұмыс жасауда.

«Болашаққа бағдар: рухани жаңғыру» бағдарламасына сай рухани байлықты, моральдық тазалықты, дене бітімін жетілдіруді, бәсекеге қабілеттілікті, прагматизмді, ұлттық сәйкестікті, білімнің табынуын, эволюциясы мен сана-сезімінің ашықтығын, әлеуметтік рөлдердің жүйесін толықтай орындауға қабілетті, XXI ғасырдың лайықты өмірін қалыптастыруға қабілетті жан-жақты және үйлесімді дамыған тұлғаны тәрбиелеу мақсатында: мектепте «Рухани жаңғыру» бұрышы жасақталып, аталған бағдарлама бойынша жыл бойы үздіксіз іс-шаралар өткізілді.

 Тәрбие жұмысы сегіз бағыт бойынша өткізілген шаралар келесідей:

1. **Жаңа қазақстандық патриотизм мен азаматтыққа тәрбиелеу, құқықтық тәрбие**

 Алғашқы қоңырауға арналған  «Кел , баллар, оқылық!»  салтанатты жиыны  1 – сынып үшін ұйымдастырылды және  «Әліппе» оқулығы салтанатты түрде табысталды. 2-11класс оқушылары аралығында «Тәуелсіздік жетістіктері» тақырыбында бірыңғай тәрбие сағаттары өткізілді.

«Ұстазым - ұлағатым!» атты тақырыпта, «Өзін- өзі басқару ұйымы» мектепте «Дублер күнін» өткізіп, «Ұстазым сізге мың алғыс!» тақырыбында ұстаздар күніне арналған мерекелік концерт ұйымдастырылды.Тарих пәнінің мұғалімі Ө. Сәдуованың ұйымдастыруымен «Оқы да білім ал,құқығыңды біліп ал!» атты тақырыпта конференциясы өткізілді. «Зорлық-зомбылықсыз 16 күн» халықаралық акцияны іске асыру барысында «Қатыгездіксіз және зорлық-зомбылықсыз балалық шақ» атты мектепішілік апталық ұйымдастырылды. Апталық барысында «Зорлық-зомбылықсыз болашаққа», «Тұрмыстық зорлық-зомбылықсыз өмір», «Жасөспірімдер арасында зорлық-зомбылықтың алдын-алу» тақырыптарында әр түрлі форматта іс-шаралар жүргізілді.

 «Сен өз құқығыңды білесің бе?» атты дөңгелек үстел,«Адал болу, үлкен мәртебе!» тақырыбында таным сағаты, «Сыбайлас жемқорлық дегеніміз не?» тақырыбында 5-7-кластар аралығында дөңгелек үстел, «Патриот болу оңай ма?» тақырыбындағы 8-11 кластар аралығында пікірсайыс, «Бала құқығы – адам құқығы» атты 10 күндік ұйымдастырылды. «ҚР тәуелсіздігіне 31 жыл» мерекесіне орай іс-шаралар ұйымдастырылды. Іс-шара барысында «Тәуелсіздік жетістіктері» атты дөңгелек үстел, «Тәуелсіз елім – кең байтақ жерім» эссе байқауы, «Тұғыры биік- Тәуелсіздік!» патриоттық әндер челленджі, «Тәуелсіздік, тәу етер, жалғыз кием»» пікірсайыс турнирі, «ҚР Тәуелсіздігіне 31 жыл» бірыңғай тәрбие сағаттары өткізілді. «Жемқорлыққа жол жоқ!» атты суреттер байқауы ұйымдастырылды.

 «1-сынып оқушыларының мектепке дайындығын анықтау мақсатында «Психологиялық сауалнама» тесті алынып қорытындысы шығарылды. 1 сынып оқушыларының қабылауын, зейінін, қиялын, есте сақтау қабілетін, ойлау қабілеттерін анықтау мақсатында тест жұмыстары алынып, қорытындылары шығарылды. Сонымен бірге 4-5-6 класс оқушыларымен «Бақытты бала- отбасы айна» танымдық психологиялық акция ойыны ұйымдастырылып өткізілді. 1-11 класс аралықтарында Дж.Морено әдістемесі бойынша Социометриялық тесті алынып қорындысы шығарылды. Күзгі және қысқы демалыс кезіндегі оқушылардың бос уақытын тиімді ұйымдастыру мақсатында «Мықты болсаң, озып көрспорттық сайыс өткізіліп, «Қауіпсіз каникуль» бейнестаспасы ұсынылды

1. **Рухани-адамгершілік тәрбие**

«Қыз ұяты шешеге..» тақырыбында «Раушан» қыздар ұйымының жоспары бойынша 8-11класс қыз балалары аралығында мектеп медбикесімен кездесу сағаты өткізілді.

Қарттар күні қарсаңында «Қарты бардың үйдің , қазынасы бар» атты мерекелік кеш ұйымдастырылды.

Класс жетекшілер «Дін мен дәстүр» дінді , салт- дәстүрден ажырата білу үшін түсінік жұмыстарын жүргізді.

«Ауылым алтын бесігім!» атты сенбілік жұмысы жүргізілді.

«Арайланған алтын күз » тақырыбында 1-11класс оқушылары аралығында мерекелік іс-шара ұйымдастырылды.

«Ы.Алтынсариннің туғанына 180жыл» толуына орай «театр және балалар» үйірмесінің жетекшісі Б. Самарбаеваның ұйымдастыруымен Ыбырай шығармалары бойынша, 5-11 класс оқушылары көрініс қойды..

«Ж.Жабаевтың туғанына 175 жыл» мерей тойы қарсаңында жыршы өлеңдерінен челендж ұйымдастырылды. Ш.Мұртазаның 90 жылдығына орай «Қаламы жүйрік қаламгер!» тақырыбында конференция сағаты өтті.

**3.Ұлттық тәрбие**

Тілдер күніне орай «Ана тілім айбыным!» атты апталық ұйымдастырылды.

ҚР Рәміздерін кеңінен насихаттау мақсатында «Рәміздерім мақтанышым!» тақырыбында көрме жасақталды. «Ұлттық тәрбие – асыл қазына », «Ұлттық тәрбие ұлт болашағы», «Ұлттық тәлім тәрбиенің негізгі қағидалары» тақырыптарында тәрбие сағаттары жоспарланды.

 «Діни экстремизм туралы не білеміз?» мектеп психологының сауалнамасы алынды.

«Патриот болу қиын ба?» тақырыбында пікірсайыс ұйымдастырылды. «Бір ел, бір халық, бір тағдыр» мерекелік шарасы жоспарланды .«Туған өлкем- тұнған шежіре » тақырыбында тарихи жерлерге саяхат жасалды. «Азалы тарихқа , айрықша тағзым!» тарихи-әдеби кеш жоспарланды

**4.Отбасылық тәрбие**

 «Отбасында толерантты мінез-құлықты қалыптастыру» тақырыбында мектеп психологының ұйымдастыруымен ата-ана балаларымен бірлескен тренинг сабағын өткізді. «Отбасы -алтын діңгек» бірыңғай тәрбие сағаттары өткізілді. «Менің бақытты отбасым» фото көрмесі ұйымдастырылды. «Бақытты балалық шақ!» тақырыбында бастауыш класс оқушыларына асфальтта сурет салғызылды. Сондай-ақ «Ата-анаңа қоңырау шал» челендж өткізілді.«Анамен әсем- бар әлем» атты 1-4класс аралығында сынып сағаты ұйымдастырылды. Мектеп психологы «Ата-аналарға психологиялық кеңестер» атты кеңес беру жұмысын жүргізді.

«Ана бүкіл әлемді тербетеді» тақырыбында 8-11кластар аралығында тәрбие сағаты ұйымдастырылды. «Жақсы әке- орман, жақсы бала - қорған» тақырыбында аналар, әкелер клубтарының ұйымдастыруымен сыр сұхбат өткізілді.Отбасы күніне орай «Отбасы бақыт мекені» сынып сағаты , «Жан жылуын сыйлаған - жанұям» тақырыптарында әр түрлі форматта іс-шаралар өткізілді. «Ағам , апам және мен, шұғылданам спортпен» спорттық сайыс ұйымдастырылды.

 **5**. **Еңбек, экономикалық және экологиялық тәрбие**

«Еңбегі аздың, өнбегі аз» акциясы өткізілді.

«Дармарка» қайырымдылық акциясы ұйымдастырылды.

. «Ауылым алтын бесігім» тақырыбында сенбілік жұмыстары жүргізілді.

Класс жетекшілер «Жасыл желек» тақырыбында акция жүргізді.

«Қоғамға қызмет» еріктілер клубының жетекшісі А.Өтегеновтың ұйымдастыруымен «Оқушылардың шығармашылық жұмыстарының жәрмеңкесі» атты 8-11 кластар аралығында жәрмеңке ұйымдастырылды.

**6.Зияткерлік тәрбие ,ақпараттық мәдениетті тәрбиелеу**

«Білімді мыңды жығады» атты бастауыш кластар аралығында білім сайысы жүргізілді.

Сонымен бірге Оқушылардың оқу процесіндегі маңызды емтихан кезіндегі күйзелістік ахуалдың алдын алу және психологиялық дайындығын нығайту мақсатында 9-11 класс оқушыларымен «Емтихан» іскерлік ойыны ұйымдастырылды. 11-класс оқушылармен «Өмір ағашы» психологиялық жобалық ойын жүргізілді. 4-класс оқушылармен жеке өзінің ерекшеліктерін жағымды және жағымсыз мінез-құлық бітістерін тану мақсатында «Кактус» әдістемесі жүргізілді.

«Шебер қолдар» оқушы шығармашылығы бойынша мектепішілік көрме ұйымдастырылды. «Руханилықтың мөлдір бұлағы» оқушылардың шығармашылық жұмыстарынан байқау, «Ризамын бүгінге» флешмоб, «Жауһар жыр» атты 1-4кластар аралығында сахналық қойылымдар, «Ақиық ақын» тақырыбында мәнерлеп оқу сайысы, «Бәрі сүйіспеншіліктен басталады» концерттік бағдарлама, «Мен сені сүйем өмір» тақырыбында таным сағаты өтті.

**7.Көпмәдениетті және көркем –эстетикалық тәрбие**

«Қазақстан менің – Отаным!» сурет көрмесі өткізілді.

«Толеранттылық әлемге жол» атты бірыңғай тәрбие сағаттары өткізілді. Класс жетекшілер тәрбие сағаттарында «Толеранттылық қарым-қатынас ережелері» тақырыбында оқушыларға мәліметтер берді. «Татулық пен достықтың,тұрақтылықтың іргетасы» атты апталық барысында «Қазақстандағы өзге ұлт өкілдерінің мәдениеті» тақырыбында таным сағаты, «Қазақстан – ортақ үйіміз!» ән байқауы, «Отбасында толерантты мінез-құлықты қалыптастыру» дөңгелек үстелі өткізілді.

Рухани жаңғыру бағдарламасы аясында «Ұлттық мұра – ұрпаққа аманат» тақырыбында ән байқауы ұйымдастырылды. «Жақсы ай мен күндей , әлемге бірдей!» тақырыбында ұлттық құндылықтарды дәріптеп жүрген жандарды насихаттау мақсатында тарихи тұлғалар туралы кештер өткізілді.

**8.Дене тәрбиесі, салауатты өмір салтын қалыптастыру**

«Денсаулық – зор байлық» тақырыбында 1-11кластар аралығында тәрбие сағаттары өткізілді. «Денсаулық фестивалі- 2022» ұйымдастырылып, оқушылар мен ұстаздардың қатысуымен спорттық сайыстар өткізілді. «Біз нашақорлыққа қарсымыз» тақырыбында мектеп медбикесі Г. Дауылбаева 9-11кластар аралығында тренинг сабақтарын жүргізді. 10-11 кластар аралығында «Уақытты бағалай аламыз ба?» таным сағаты өтті. «Жас сарбаз 2022» атты 10-11кластар аралығында байқау өткізілді. 1-4 класс оқушылармен «Адасқан сөздер», «Ауа, су, құрлық ойыны, «Барлығын еске түсір» ойындары өткізілді. 10-11 класс оқушылармен «Бақыт сыры » тақырыбында психологиялық тренинг сабақтары өткізілді. Сонымен қатар, мектепте оқушылардың қызығушылығы мен шығармашылық қасиеттеріне орайластырылған «Қоғамға қызмет» волонтерлар, «Ұшқыр ой алаңы» дебат, «Оқуға құштар», «Адал Ұрпақ», «Балалар және театр» клубтары бар.

1. **Ерекше білім беру қажеттілігі бар білім алушылардың ерекшеліктерін және жеке мүмкіндіктерін ескере отырып оқыту процесін ұйымдастыру.**

2021-2022 оқу жылында мектебімізде ерекше білім беруді қажет ететін оқушы –жоқ.

**5. «Өмір қауіпсіздігінің негіздері» міндетті оқу курсын зерделеу.**

1-4-кластарда «Өмір қауіпсіздігінің негіздері» оқу курсын міндетті меңгеру қамтамасыз етіледі. Оқу курсының мазмұнын 1-4-кластарда «Дүниетану» оқу пәнінің шеңберінде: жылдық оқу жүктемесі 1-3-кластарда 6 сағаттан, 4-класта 10 сағаттан бастауыш класс мұғалімдері іске асырады.

«Өмір қауіпсіздігінің және ақпараттық технологиялар негіздері» оқу курсының мазмұны 10-сыныпта «Алғашқы әскери дайындық» оқу курсының аясында 12 сағаттық жылдық оқу жүктемесімен,11сыныпта «Алғашқы әскери және технологиялық дайындық» оқу курсының аясында 16 сағаттық жылдық оқу жүктемесімен алғашқы әскери дайындық пәнінің оқытушы-ұйымдастырушысы жүзеге асырады.

**6. «Жолда жүру ережелері» міндетті оқу курсын іске асыру.**

«Жолда жүру ережелері» оқу курсының мазмұнын 1-4-кластарда әрбір сыныпта 6 сағаттан класс сағаттары есебінен және сабақтан тыс уақытта класс жетекшілері жылдық жұмыс жоспарында тақырыптары мен мерзімін көрсете отырып, іске асырды.

5-8-сыныптарда «Жол жүру ережелері» оқу курсы сынып сағаттарының есебінен және сыныптан тыс уақытта сынып журналының жеке бетінде сабақ тақырыбы мен күні көрсетіле отырып, әр сыныпта 10 сағаттан өткізілді.

**7. Жалпы білім беру ұйымы бойынша материалдық-техникалық қамтамасыз етуі, компьтерлердің, оқу зертханаларының, оқу пәндері кабинеттерінің, техникалық оқу құралдарының болуы, кітапхана қоры, тамақтану обьектісінің болуы, медициналық қызметтің болуы.**

Мектепте 11 оқу кабинеті бар, 1 медициналық кабинет, 1 кітапхана, 1 мұғалімдер бөлмесі, 2 дәретхана /1 ер балаларға, 1 қыз балаларға арналған/, 1 киім ілгіш орны бар.

І оқу тоқсаны қорытындысы бойынша бастауыш білім беру оқу сапасы – 85,7%, негізгі білім беру оқу сапасы – 58%, жалпы орта білім беру оқу сапасы – 62,5 %, жалпы оқу сапасы – 67,3.

 Ағымдағы оқу жылында біздің мектептің оқушылары аудандық конкурстардың жүлдегерлері болды:  «Зерде», 8-11-класс оқушыларына арналған ғылыми конкурс, "Bilgenbaige", «Аламан» олимпиадасы, 5-6 класс және 9-11 класс оқушыларына арналған пәндік олимпиада, лингвистикалық олимпиадалар мен конкурстарда жүлдегерлер қатарынан көрінді.

 Халықаралық деңгейдегі конкурстарға "Кенгуру – математика для всех", "British-Bulldog", "Русский медвежонок – языкознание для всех", "Человек и природа", "Пони" интеллектуалдық конкурстарының, Республикалық деңгейдегі байқауларға "Ақбота", "КИО", "Менің атам майдангер", «Жас дарын» республикалық ғылыми жұмыстар конкурсы. Барлық жеңімпаздар –10. Осы оқу жылында оқушылар контингенті -52. Білім алушылардың жалпы контингентінен жүлдегерлер үлесі - 17%. Облыстық деңгейдегі конкурстарға, аудандық пәндік олимпиадалардың жүлдегерлері, «BilgenAlaman», «Зерде» жобалар байқауының жүлдегерлері енгізілді. Оқушылардың жалпы контингентінен жүлдегерлер саны –8 . Аудандық зияткерлік олимпиадалар мен конкурстарға жалпы білім беретін пәндер бойынша аудандық олимпиадалардың жүлдегерлері, лингвистикалық олимпиада, "BilgenBaige", «Математикалық рагата», «Кішкентай білгірлер» енгізілді. Білім алушылардың жалпы контингентінен жүлдегерлер саны – 9.

 Аудандық спорттық, мәдени, шығармашылық іс-шаралардың жеңімпаздары мен жүлдегерлері, шығып отырды.Оқушылардың спорттық, шығармашылық және мәдени конкурстарға, жарыстарға, байқауларға, фестивальдер мен байқауларға қатысып келді.Мектебіміздің оқушылары жүлделі орындарға ие болған аудандық деңгейдегі жарыстар – «Менің өлкемнің көктемі» сырттай шығармашылық байқаулары және «Ұлттық салт-дәстүр және әдет-ғұрыптар: кеше, бүгін, ертең» шығармашылық байқауларының аудандық кезеңдері, өнер сайысы, шахмат, волейбол, «Ұлттық мектеп лигасы» қатынасып жүр.

 Математика Диск. Инновациялық технологияны Математиканы пайдалану баланың білімін берік меңгерту Даулыбай Әлия Кесікбайқызы Тарих «Мектеп мерейі» республикалық журналы

Садуова Орик Тенелбаевна . Ақтөбе облыстық ғылыми-тәжірибелік орталығы. Біз- Қазақстанның болашағымыз Идрисова Бибінұр Жанаманқызы «Тарихтағы тұлғалар». Өрлеу БАҰО Садуова Орик Тенелбаевна « 8-11 сынып мұғалімдеріне арналған сабақ үлгілері» Өрлеу БАҰО Қазақстан тарихы пәнінен танымдық және бақылау тапсырмалары» Өрлеу БАҰО Садуова Орик Тенелбаевна .

Ақтөбе, 2019жыл Көшімова Гүлсім Ғарифуллақызы .«Физика сабағында жаңа технологияларды пайдалана отырып, оқушылардың білімін арттыру»

(цифрлық тасымалдағыш) Ақтөбе, 2019 жыл. Абдуова Нұршат Кайратовна. Жаңартылған білім мазмұны бойынша физика пәнінен сабақ беру әдістері. Ақтөбе, 2019жыл Абдуова Нұршат Кайратовна.Логикалық есептердің көмегімен бастауыш сынып оқушыларының математикалық сауаттылықтарын қалыптастыру. Ақтөбе, 2019жыл Даулыбай Әлия Кесікбайқызы. Қазақстан тарихы әдістемелік журналы. Садуова Орик Тенелбаевна.Деңгейлік тапсырмалар арқылы оқытудың математика сабағында тиімділігі Көшімова Гүлсім Ғарифуллақызы. Функция негіздері Функция әлемі 9 сынып алгебра курсы бойынша. Көшімова Гүлсім Ғарифуллақызы. Бастауыш сынып оқушыларының танымдық қабілеттерін дамыту .Бастауыш сыныптарға арналған презентациялар жиынтығы .Ы. Алтынсариннің қазақ қоғамындағы және рухани – адамгершілік дамуындағы рөлі мен маңызы .Идрисова Бибінұр .PISA-ұлттық білім беру жүйесінің негізгі көрсеткіші » Сәби Айнагүл Аманқызы «Ағылшын тілін үйретуде оқушылардың сөйлеу дағдысын қалыптастыру үшін қолданылатын тиімді әдіс-тәсілдер мен жаттығулар» Сыраж Жаннұр Қанатқызы

Мектептегі оқулықтар саны-2080, Брошуралар мен журналдар -25, электрондық оқулықтар-62, әдеби оқулықтар-72.

**Білім беру ұйымының басшысы: К. Тажибаев**